stanford-oval/wikipedia huggingface dataset:
אילה חסון

| --- | --- |

אילה חסון, אפריל 2022
 לידה:  28 בספטמבר 1961 (בת 63)
 מדינה:  ישראל ישראל
 השכלה:  אוניברסיטת תל אביב  בית הספר כותרת לעיתונאות ולתקשורת 
 תקופת הפעילות:  מ-1993
 עיסוק:  עיתונאית, כתבת ומגישה בטלוויזיה וברדיו
 מעסיק:  תאגיד השידור הישראלי בעבר: חדשות 13, רשות השידור, קול ישראל
 סוג כתב:  פלילים, פוליטית, מדינית
 תחום סיקור:  אקטואליה ופוליטיקה
 בן זוג:  שי נשר
 מספר צאצאים:  2 
 פרסים והוקרה:  אות אבירת איכות השלטון, אות אומ"ץ, פרס ביקורת התקשורת
 קישורים חיצוניים
 פייסבוק:  AyalaHasson
 טוויטר:  AyalaHasson
 
אילה חסון ב-1996
אַיָּלָה חסון-נשר (נולדה ב-28 בספטמבר 1961) היא עיתונאית ישראלית, מגישה בתאגיד השידור הישראלי. את רוב הקריירה העיתונאית שלה עשתה ברשות השידור בשנים 1993–2015, שם שימשה, בין היתר, כתבת ופרשנית, הגישה תוכניות בקול ישראל ואת מהדורת "יומן" בערוץ הראשון, והייתה לאישה הראשונה בתפקיד מנהלת חטיבת החדשות של הערוץ. משנת 2015 הייתה פרשנית בכירה בחדשות 13, שם הגישה את מהדורות "שישי" ו"המטה המרכזי", עד להצטרפותה לתאגיד בשנת 2023, שם היא מגישה את התוכניות "שבע עם אילה חסון" בכאן 11 ואת "הבוקר הזה" בימי חמישי בכאן ב'. נודעה במספר פרסומים בעלי השפעה.
ביוגרפיה

חסון היא הרביעית מחמשת ילדיהם של רינה וסלומון (שלמה) חיון. גדלה בשכונת תלפיות בירושלים ולמדה בגימנסיה רחביה. בגיל 10 עברה תקיפה מינית, ולדבריה אירוע טראומטי זה הוביל אותה להיות עיתונאית.
לאחר שירותה בצה"ל, למדה עיצוב פנים ולאחר מכן פנתה ללימודי תקשורת בבית הספר לעיתונאות ולתקשורת "כותרת". היא גם בעלת תואר ראשון במדעי החברה מאוניברסיטת תל אביב.
נשואה בשנית למפיק הטלוויזיה וסוכן הטאלנטים שי נשר, מי שהיה בעברו מאבטחו של הרמטכ"ל דוד אלעזר. היא אם לבן מנישואיה הראשונים ולבת משותפת עם נשר, ומתגוררת בתל אביב.
חסון דוברת מספר שפות בדרגות שונות של שליטה: עברית, ערבית, אנגלית, וצרפתית; ומבינה איטלקית וספרדית.
קריירה

בתחילת דרכה המקצועית עבדה חסון מספר חודשים בעיתון "מעריב", ובסוף שנת 1993 התקבלה לעבודה ברשות השידור. בראשית דרכה ברשות שימשה ככתבת לענייני משפט ומשטרה, ולאחר מכן מונתה לכתבת הפוליטית של הערוץ הראשון. בעקבות חשיפתה את פרשת בר-און חברון נשלחה על-ידי מנהל הערוץ יאיר שטרן להשתלמות ב-CNN.
בעשור הראשון של המאה ה-21 החלה לשמש כפרשנית המדינית של הערוץ והגישה את התכנית השבועית "היום בחדשות". בשנת 2006, לקראת הבחירות לכנסת השבע עשרה, הגישה לצדו של בן כספית את התוכנית "ישראל בוחרת" בערוץ הראשון, זאת במקביל לעבודתה ככתבת. בסוף שנת 2008 השניים החלו להגיש יחד את מהדורת יום שישי "יומן", ומשפרש ממנה כספית בראשית 2010, חסון הגישה אותה לבדה עד לפרישתה מן הערוץ. במקביל הגישה בימי חמישי את תוכנית הרדיו "הכל דיבורים" ברשת ב' של קול ישראל.
באוגוסט 2014 מונתה למנהלת בפועל של חטיבת החדשות של הערוץ הראשון, והייתה לאישה הראשונה בתפקיד זה. בנובמבר 2015 עברה לחדשות עשר (אשר מאוחר יותר התמזג אל ערוץ 13), שם הגישה את מגזין סוף השבוע "שישי", את תוכנית הראיונות "המטה המרכזי" לקראת צאת השבת, ושימשה כפרשנית בכירה בערוץ. לאחר המעבר טענה חסון שעזיבתה את השידור הציבורי באה בעקבות התנכלות שעברה מצד בכירים לשעבר ברשות השידור (בהם זליג רבינוביץ') ושולחיהם, זאת לאחר שעם מינויה לתפקיד מנהלת חטיבת החדשות נחשפה למעשי שחיתות ובזיזה של כספי ציבור ברשות ודרשה לטפל בהם. באוקטובר 2022 החלה להגיש גם את תוכנית האקטואליה היומית "אזור בחירה", ששודרה בהגשה לסירוגין שלה ושל רביב דרוקר עד לעזיבתה את הערוץ מספר חודשים מאוחר יותר.
בפברואר 2017 החלה לשדר תוכנית אקטואליה שבועית בימי חמישי ב-103FM. שנה לאחר מכן הפכה תוכניתה לרצועה יומית בימים א'-ד'.
בפברואר 2020 עברה לשדר באותה תחנה תוכנית אקטואליה משותפת עם גולן יוכפז מדי בוקר, אך כעבור חודש עזבה את התחנה.
בין הראיונות שערכה חסון, בלט ראיון בלעדי בשנת 1995 עם גאולה עמיר, אמו של יגאל עמיר, רוצחו של ראש ממשלת ישראל יצחק רבין, ראיון עם נשיא רוסיה ולדימיר פוטין בקרמלין בשנת 2005, ראיונות עם מזכירת המדינה של ארצות הברית קונדוליזה רייס ב-2005 וב-2007. בתחילת הקריירה שלה, עת שימשה כתבת פלילים בשנת 1994, נודעה חסון בסיקורה המקיף את פרשת ההתבצרות החמושה של הרב עוזי משולם בביתו במסגרת מאבקו לחשיפת פרשת ילדי תימן, והייתה ליחידה שנכנסה לביתו. חסון נטלה חלק בסדרת הדוקו-דרמה "חידת משולם" בתאגיד השידור שתיעדה את הפרשה, ואת דמותה בסדרה גילמה השחקנית דנה מיינרט.
במאי 2021, בעת שהכינה כתבה לסיקור האירועים במהלך המהומות בלוד, הותקפה חסון על-ידי פעילי ימין קיצוני.
חסון הופיעה בתפקיד עצמה בסרט הטלוויזיה "אהבה מדרגה ראשונה" בבימויו של עקיבא טבת בשנת 1997, ובעונה השנייה של סדרת הטלוויזיה "מנאייכ" בשנת 2022.
בפברואר 2023 עברה לתאגיד השידור הישראלי, שם החלה להגיש את תוכנית הערב "שבע עם איילה חסון" בכאן 11 בימים א'–ה' ואת תוכנית הרדיו "הבוקר הזה" בימי חמישי בכאן ב', ולשמש בין היתר כפרשנית בחדשות הערב. חסון היא שיאנית השכר בתאגיד השידור.
קריירה > חשיפות עיתונאיות > ציבורי

בשנת 2015 פרסמה שהנשיא לשעבר שמעון פרס מרוויח מאות אלפי דולרים בעבור שורה של הרצאות לקרן היסוד ולפדרציה היהודית ברחבי העולם.
בשנת 2016 פרסמה בנוגע לתכנון מתן חנינה לנשיא לשעבר משה קצב בתמיכת שרת המשפטים איילת שקד ונשיא המדינה ראובן ריבלין, זאת במקרה שוועדת השחרורים לא תנכה שליש מעונשו. הפרסום עורר סערה בעיקר בקרב ארגוני נשים וכן מספר חברות כנסת שיצאו נגד ההחלטה.
בשנת 2016 פרסמה הקלטה ובה התבטאויות בוטות של איש העסקים לב לבייב על הבנקים בישראל ועל הבכירים במשק.
בינואר 2022 פרסמה חסון סדרת תחקירים שמעלה סימני שאלה בנוגע למינויו של פרקליט המדינה לשעבר שי ניצן לתפקיד רקטור הספרייה הלאומית, תפקיד שלא היה קיים קודם לכן. אחד מתחקירים אלה חשף כי דוד בלומברג, יו"ר דירקטוריון הספרייה הלאומית, חתם על הסכם השתקה עם עובדת שהתלוננה על הטרדה מינית על-ידו, ובעקבות פרסום זה פרש בלומברג מתפקידו.
בינואר 2023 פרסמה חסון שאבי חימי, ראש לשכת עורכי הדין בישראל, ביצע לכאורה מעשה מגונה במהלך שיחת וידאו עם עורכת דין, לה כתב מכתב המלצה למינויה לתפקיד שיפוט. בעקבות הפרסום, חימי התפטר מתפקידו.
ביולי 2023 פרסמה את עלויות האבטחה המצטברות של ראש הממשלה לשעבר אהוד ברק במשך כשני עשורים מיום סיום כהונתו, אשר ליוותה אותו באופן קבוע בישראל ובמהלך מסעותיו השונים לחו"ל.
קריירה > חשיפות עיתונאיות > אזרחי ופלילים

במרץ 2008 פרסמה חסון כי שבוע לאחר הפיגוע בישיבת מרכז הרב, מתקיימת התארגנות מחתרתית על-ידי גורמים המקורבים לישיבה, במטרה לפגוע בערבים כפעולת נקם. אף על פי שבכתבה הודגש כי אין לישיבה עצמה חלק בפעילות המדוברת, הוציאה הישיבה מכתב ובו דרישה להתנצלות ולהשעיה של חסון. רשות השידור דבקה באמיתות הפרסום.
בשנת 2016 בלטו כתבות מתוך תחקיר של חסון בנוגע לאסתי וינשטיין, חסידת גור לשעבר שיצאה בשאלה וכמה שנים מאוחר יותר שמה קץ לחייה. במסגרת הכתבות הציגה חסון מסמכים שפירטו את ההתעללות המינית שעברה וינשטיין מצד בעלה ועדויות מצד גורמים כמו המעסה שסיפק עיסויים ארוטיים לה ולבעלה.
כתבה של חסון משנת 2019 סיפרה על ניצולת שואה קשישה וערירית בשם רותי שפיץ, שביתה בנתניה הועבר על שמו של חשמלאי צעיר בשם יוסף רחמים, שהשתלט על נכסיה של שפיץ וחסם אפשרות תקשורת בינה לבין אחייניתה מארצות הברית. תביעת לשון הרע מצד רחמים נגד חסון בגין הפרסום נדחתה על-ידי בית המשפט שקבע כי הפרסום מהווה "עבודה עיתונאית אחראית".
כתבה של חסון משנת 2020, פנסיונר ביומו השני בעבודה חדשה כנהג מונית גבה, לדבריו בטעות, חיוב יתר של 3.8 שקלים, ונתבע על-ידי הנוסע, עורך דין במקצועו. מרגע הגשת כתב אישום נגד הנהג בשנת 2017, התנהל נגדו משפט של כשלוש שנים, שבסופו חתם על הסדר טיעון כחודש לאחר פרסום הפרשה. תביעת דיבה מצד עורך הדין נגד חסון וערוץ 13 נדחתה על-ידי בית המשפט, שהתייחס לחשיבותה הציבורית של הכתבה, לאמיתות הפרסום ולהשפעתו.
כתבות מגזין של חסון במהלך השנים על פרשיות פלילים ידועות הביאו גילויים חדשים וראיונות ראשוניים בפרשות רצח כמו רצח אורון ירדן, רצח מלה מלבסקי, רצח נאוה אלימלך, פרשת גיתית איזראלוב, רצח תאיר ראדה.
במהלך שנת 2021 פרסמה חסון כתבות ביקורתיות כלפי התנהלות המשטרה ביחס לשתי קורבנות אונס מהמעמד הבינוני-נמוך: הראשונה עולה חדשה בת 50 משכונת התקווה שהותקפה ונאנסה בביתה על-ידי פורץ צעיר, והשנייה נערה בת 16 מיבנה, תלמידה מצטיינת ופעילת "בני עקיבא", שנאנסה בדרכה לביתה, ושאביה לבסוף דקר את האנס משלא קודמה החקירה. ביוזמת חסון, נפתח מיזם מימון המונים לסיוע לנפגעת מתל אביב.
הוקרה

חסון זכתה במספר הוקרות על פעילותה העיתונאית:
ב-1998 נמנתה עם זוכי אות אביר איכות השלטון מטעם התנועה למען איכות השלטון בישראל.
ב-2009 הייתה האישה הראשונה שקיבלה את "אות מלכת המדבר להעצמה נשית".
באוגוסט 2014 הוכרזה כמי שנבחרה לקבל את "אות אומ"ץ", בזכות הצטיינותה "בפעילות למען קידום זכויות האזרח, תיקון עוולות חברתיות וחשיפת מעשי שחיתות שלטונית".
בשנת 2015 זכתה בפרס הישראלי לביקורת התקשורת ע"ש אברמוביץ' מטעם האגודה לזכות הציבור לדעת. בנימוקי הוועדה נכתב כי חסון היא "עיתונאית הנאמנה למקצוע ולאמת גם כשזו איננה פופולרית או תקינה פוליטית בעיני גורמים מסוימים" אשר "מבטאת ביקורת על הצורה והתוכן של דיווחים מוטים או אינטרסנטיים בחלק מהמדיה הכתובה והאלקטרונית" ומפגינה בדיווחיה "מקצועיות, אומץ-לב ציבורי ונאמנות לעקרונות".
בשנת 2017 זכתה בפרס "און לייף עושות שינוי" מטעם מגזין האקטואליה לנשים Onlife.
בשנת 2024 זכתה בפרס ירושלים לתקשורת מטעם עיתון בשבע.
מועמדות לפרס ישראל לתקשורת 2024
פרס ז'בוטינסקי לעיתונות מטעם תנועת בית"ר העולמית על "פועלה הייחודי והנחוש בהבאת עקרונות של אמת, שקיפות ויושרה למסך הציבורי, תוך שמירה על מקצועיות ואחריות"
בין רשימות דירוג תקשורתיות, חסון דורגה על-ידי מגזין "גלובס" בין העיתונאים המשפיעים בישראל בשנים 2017, 2019 ו-2020, ובכלל הרשימות היא האישה הראשונה. הייתה גם האישה הראשונה ברשימת "100 המשפיעים בתקשורת" של העיתון. הופיעה במשך השנים ברשימת הנשים המשפיעות בישראל של מגזין "פורבס ישראל"; בשנת 2022 דורגה במקום ה-13, העיתונאית הראשונה ברשימה.
תקרית הסירה באגם מג'ורה

| --- | --- |

האגם בשנת 2009
 מידע כללי
 סוג:  אירוע 
 מדינה:  איטליה
 מיקום:  אגם מאג'ורה
 תקופה:  28 במאי 2023
 נפגעים
 הרוגים:  4
 
ב-28 במאי 2023, התהפכה סירת מגורים בשם "Gooduria" באגם מאג'ורה שבצפון איטליה, וארבעה מתוך 23 הנוסעים שהיו על הסיפון נהרגו. האירוע משך תשומת לב כאשר התברר כי כמעט כל הנוסעים היו קשורים לשירותי המודיעין האיטלקיים והישראלים.
מתוך הארבעה שנהרגו, שניים היו עובדים פעילים בשירותי המודיעין האיטלקיים, ואחד היה סוכן לשעבר של המוסד הישראלי. כל האנשים שהיו על הסיפון, מלבד הקפטן ואשתו, היו עובדים או עובדים לשעבר בשירותי המודיעין. עשרת הניצולים הישראלים הוסעו חזרה לישראל במטוס צבאי לפני שניתן היה לחקור אותם.
הפגישה על הסירה תוארה בתחילה כמסיבת יום הולדת. מאוחר יותר, דיווחים קשרו את הפגישה למבצע משותף הנוגע ל"יכולות נשק לא קונבנציונליות איראניות". הסוכנים חקרו את התעשייה המקומית ואת התושבים הרוסים באזור עם קשרים עם הצבא האיראני.
בהלוויה של הסוכן הישראלי, שנערכה באשקלון ארבעה ימים לאחר המקרה, הספיד ראש המוסד דוד ברנע.
האירוע עורר עניין ציבורי רחב, במיוחד לאור המעורבות של סוכני מודיעין משתי המדינות. החקירה נמשכה מספר חודשים, אך פרטים נוספים על נסיבות האירוע לא פורסמו לציבור.
הערות שוליים

↑  "Israeli among four killed in boating accident in Italy". The Jerusalem Post. ארכיון מ-2 ביוני 2023. נבדק ב-2 ביוני 2023. {{cite news}}:  (עזרה)
↑  "Italy: Agents die when boat capsizes on Lake Maggiore". BBC News. 30 במאי 2023. ארכיון מ-2 ביוני 2023. נבדק ב-2 ביוני 2023. {{cite news}}:  (עזרה)
1 2 3  "Lake Maggiore tour boat that sank was carrying Israeli and Italian security personnel". The Times of Israel. ארכיון מ-1 ביוני 2023. נבדק ב-2 ביוני 2023. {{cite news}}:  (עזרה)
1 2  Giuffrida, Angela; Holmes, Oliver (2 ביוני 2023). "Lake Maggiore deaths: why were Italian and Israeli secret service agents on a boat in northern Italy?". The Guardian. ארכיון מ-2 ביוני 2023. נבדק ב-2 ביוני 2023. {{cite news}}:  (עזרה)
↑  Balmer, Crispian; Chacar, Henriette (31 במאי 2023).  Williams, Alison (ed.). "Dead Israeli agent flown home after Italy boat accident". Reuters. ארכיון מ-1 ביוני 2023. נבדק ב-2 ביוני 2023. {{cite news}}:  (עזרה)
1 2  "Israel: Retired Mossad agent, still 'devoted to state security,' died on capsized boat". The Times of Israel. ארכיון מ-1 ביוני 2023. נבדק ב-2 ביוני 2023. {{cite news}}:  (עזרה)
↑  Nadeau, Barbie Latza (31 במאי 2023). "All passengers on boat that sank on Italy lake had worked for security or defense services". CNN. ארכיון מ-1 ביוני 2023. נבדק ב-2 ביוני 2023. {{cite news}}:  (עזרה)
↑  Rothwell, James; Squires, Nick (30 במאי 2023). "Retired Mossad agent and two spies drown in mysterious incident on Italian lake". The Telegraph. ארכיון מ-2 ביוני 2023. נבדק ב-2 ביוני 2023. {{cite news}}:  (עזרה)
↑  "Report: Mossad Agent Who Drowned in Northern Italy Was Part of Mission Targeting Iranian Weapons". Haaretz (באנגלית). נבדק ב-2023-06-08.
↑  "Russian oligarchs and Iranian drones: New spy details about capsized boat in Italy". NEWS. 1 ביוני 2023. ארכיון מ-1 ביוני 2023. נבדק ב-2 ביוני 2023. {{cite news}}:  (עזרה)
↑  Di Feo, Gianluca (2 ביוני 2023). "Gli 007 naufragati al lago Maggiore e l'azione segreta contro i traffici di armi strategiche" [007s shipwrecked at Lake Maggiore and covert action against strategic arms deals]. la Repubblica (באיטלקית). ארכיון מ-2 ביוני 2023. נבדק ב-2 ביוני 2023. {{cite news}}:  (עזרה)
↑  "Mossad agent who died in Italy boat capsizing laid to rest in Israel". The Jerusalem Post. ארכיון מ-2 ביוני 2023. נבדק ב-2 ביוני 2023. {{cite news}}:  (עזרה)
BBS

ה-BBS מונוכרום בינואר 2009
במחשבים, BBS (ראשי תיבות של Bulletin Board System – "מערכת לוח מודעות") היא מערכת מחשב המאפשרת למשתמשים להתקשר למחשב עליו מותקנת תוכנה המספקת שירותים מגוונים. חיבור זה בוצע בעבר בעזרת קו טלפון אנלוגי, אף על פי שכיום החיבור נעשה בדרך כלל בעזרת פרוטוקול Telnet, על גבי רשת האינטרנט. מטרת ההתחברות הייתה ביצוע פעילויות חברתיות ובידוריות שונות, בעזרת תוכנה מתאימה. המשתמשים יכולים להוריד ולהעלות קבצים שונים, להאזין למוזיקה וחדשות, לשחק משחקים, לקרוא חדשות, ולהחליף מסרים עם משתמשים אחרים.
בימי הזוהר שלהם (מתחילת שנות השמונים עד אמצע שנות התשעים), ביביאסים רבים תופעלו כתחביב, ללא גביית תשלום, על ידי הסיס־אוֹפ (SysOp, מפעיל המערכת). אחרים גבו דמי מנוי, או הופעלו על ידי ספקי חיבור אינטרנט, כשירות ללקוחותיהם. התקיימו גם "מגה" ביביאסים, שהופעלו על ידי חברות מסחריות גדולות דוגמת AOL,‏ AppleLink, ‏GEnie ו־CompuServe, ששירתו מאות אלפי לקוחות. חברות אלה הפכו בשלב מאוחר יותר לספקיות חיבור אינטרנט.
הביביאסים היו מבשרי רשת האינטרנט בצורתה הנוכחית, וכללו רבות מהפונקציות שכוללת היום רשת האינטרנט. הביביאסים היו תופעה חברתית מאוד, ונעשה בהם שימוש כדי לפגוש אנשים, לנהל דיונים בקבוצות דיון ולפרסם מאמרים. הם גם היו תופעה מקומית, כיוון שחיבור באמצעות שיחת טלפון אל ביביאס רחוק הייתה יקרה. על כן, רבים מהמשתמשים של ביביאס ספציפי התגוררו באותו אזור, ופגישות חברים פנים אל פנים היו נפוצות.
לפני החיבור ההמוני לרשת אינטרנט, רשתות ביביאסים סיפקו תקשורת אזורית ובינלאומית באמצעות לוחות הודעות, וחלקם אף סיפקו קישור לתיבת דואר אלקטרוני ברשת האינטרנט. שיטות שונות איפשרו למשתמשים להעביר קובצי מידע ולתפעל תוכנות במחשב מרוחקים, תוך שימוש בהודעות טקסט פשוטות. רוב רשתות הביביאסים לא היו מחוברות בזמן אמיתי, אלא כל ביביאס ברשת היה יוצר קשר עם ביביאסים אחרים, מרכזיים יותר, בזמנים קבועים, כדי לעדכן את מערכות ההודעות והקבצים שלו.
רשת הביביאסים הגדולה ביותר הייתה FidoNet הבינלאומית, שעדיין פועלת כיום. רשתות רבות אחרות פעלו במתכונת דומה ל־FidoNet, אך בקנה מידה קטן יותר, כמו רשתות אולטינט ו־CNet הישראליות. עם התפשטותה של רשת האינטרנט דעך כוכבם של שירותי הביביאס הסגורים, והם נעלמו ברובם עד סוף שנות התשעים. גורל דומה ציפה לשירותי ביביאס אינטרנטיים דוגמת Hotline, שעיקר תוכנם היה תוכנות פרוצות ופורנוגרפיה. שירותים אלו הומרו בהדרגה בתוכנות שיתופיות. בשנות ה-90 של המאה ה-20 חיבורים רבים ל BBS בוצעו בעזרת תוכנה "Terminate"
ביביאסים בישראל

הביביאסים הישראלים התבססו לאורך שנות השמונים על תוכנות ללא ממשק משתמש גרפי, ולקוחותיהם העיקריים היו בני נוער תושבי האזור בו היה ממוקם שרת הביביאס. הביביאסים הראשונים בישראל הופעלו בשנת 1984. הראשון הוקם על ידי ד״ר אלכס בורקט מהטכניון על מחשב קומודור 64 ונקרא TCUG או Technion Commodore Users Group, והשני הופעל על ידי רונן מגיד, נער צעיר שהתגורר בבסיס חיל האוויר חצור והריץ ביביאס בשם METeleboard על מחשב מסוג Apple IIe. רבים משירותי הביביאס יצרו סביבם קהילות משתמשים, ורובם הציעו את שירותיהם חינם, ופעמים רבות רק בשעות מסוימות ביום או באופן לא רציף. מיעוט מבין שירותי הביביאס גבו תשלום על שירותיהם, אף כי גם כאן, לעיתים קרובות הייתה זכות גישה חינם לידידיו של נותן השירות, תמורת טובות הנאה, וכדומה. תביעת התשלום הייתה קשורה בדרך כלל בהיצע של תוכנות בלתי חוקיות או תמונות פורנוגרפיות.
בשנת 1991 סיפקה צ'יף יישומים שירותי תקשורת מחשבים באמצעות פריסה ארצית של רשת מערכות ביביאס שנקראה CICS, לפני עידן האינטרנט. החברה סיפקה שירותים אלו לציבור הרחב ללא תשלום או בתשלום סמלי בלבד.
בסוף שנות השמונים ובתחילת שנות התשעים הופיעו תוכנות הביביאס הראשונות שצוידו בממשק משתמש גרפי. התוכנה הבולטת הראשונה הייתה TeleFinder, שהתבססה על שרת ותוכנת לקוח למחשבי מקינטוש (מאוחר יותר הוצאה גם גרסת תוכנת לקוח למחשבי חלונות). מתחרתה העיקרית בתחום הביביאסים הייתה תוכנה שכוונה לקבוצות עבודה סגורות בשם FirstClass, שאף היא התבססה תחילה על שרת ותוכנת לקוח למחשבי מקינטוש, ובהמשך היגרה את תוכנת הלקוח ואחר־כך גם את השרת לסביבת חלונות. הביביאס הראשון שהתהדר בממשק משתמש גרפי בישראל היה "ביבישני", שהופעל על ידי חברת "שני", שעסקה אז ביבוא מודמים. בתקופת הזוהר שלו, בשנים 1992–1994, מנה ביבישני קרוב לאלף מנויים (חינם) והיה אז הביביאס הגדול בישראל. ״ביבישני״ הציע ממשק גרפי דמוי ״מכתבה״ (finder), שבו יכלו משתמשים לנווט לתיקים שונים. תיקים אלה כללו, בדרך כלל, מידע, קובצי תוכנה ותיקים. לביביאס הייתה אפשרות לשליחת הודעות בין המשתמשים הרשומים, שיחה (פתוחה לכל המחוברים על הקו) וכן אפשרות לשליחת מסרים מיידיים בין משתמשים מחוברים (בנוסח שהועתק מאוחר יותר בתוכנת ICQ).
משנת 1994 הופיעו מתחרים בתחום הממשק הגרפי, שדחקו את רגליו של "ביבישני". הבולטים בהם היו "אינפונט", "ספוטניק" ו"זואי אונליין" – שלושתם שירותים בתשלום, שהתבססו על תוכנת FirstClass. ביביאסים אלו, בשיאם (1996), הציעו חיבור בו־זמני של עשרות משתמשים (באמצעות צי של מודמים) במהירות של עד 56 קסל"ש. כל השירותים הציעו אפשרות לשיחות מקוונות בין שני משתמשים ויותר, פורומים שבהם התנהלו דיונים משורשרים, קבצים להורדה (בדרך כלל, תוכנות שותפה או תוכנות חינם, וכן קישוריות לתיבות דואר אלקטרוני, שאפשרה שליחה וקבלה של דואר אלקטרוני מהאינטרנט. המתחרה המרכזית בתחום זה, לפרק זמן קצר, היה שירות IOL של "הארץ", שנבלע אחר זמן ב"וואלה". קרנם של הביביאסים הגרפיים בישראל שקעה במהירות במהלך שנת 1997, בעקבות התרחבות ההיצע האינטרנטי והחיבור הישיר לאינטרנט, שייתר את השימוש בתיווך של ביביאס. רק "ספוטניק", שהפך רשת סגורה לאנשי פרסום ומדיה, שרד אחרי שנת 2000.
מאפיינים

ל־BBS קלאסי היו:
מחשב
מודם אחד או יותר
קו טלפון אחד או יותר
חבילת התוכנה של ה־BBS
מפעיל מערכת (גם: סיסופ; מאנגלית: Sysop, קיצור של system operator)
תוכנת ה־BBS בדרך כלל סיפקה:
מסך התחברות
מסך פתיחה
מאגר הודעות אחד או יותר
אזור קבצים
משחקי אונליין
צ'אט מרובה משתמשים
תוכנות BBS פופולריות:
RemoteAccess
PCBoard
QuickBBS
ראו גם

| --- | --- |
: ספר: מערכות BBS
אוסף של ערכים בנושא הזמינים להורדה כקובץ אחד.
שני מחשבים בהם מופעלות מערכות BBS מסוג PCBoard, הנמצאות במצב המתנה לשיחות נכנסות.
צו השעה

צו השעה הוא מיזם מוזיקלי, שבמסגרתו ביצעו אמנים ישראלים גרסאות כיסוי לשירים שונים. הפרויקט יצא בשלושה חלקים דמויי צוי זימון צבאיים על ידי חברת התקליטים "נענע דיסק".
רקע והפקה

האלבום הופק על ידי "קרן נכט" של ענבר ומריוס נכט, בעקבות משבר הקורונה בישראל, שפגע בפרנסתם של מוזיקאים ישראלים.
ב-9 בספטמבר 2020 יצא החלק הראשון של הפרויקט. ב-27 באוקטובר 2020, יצא החלק השני, ובו כ-20 שירים. ב-22 בדצמבר 2020 יצא החלק השלישי של הפרויקט.
בספטמבר 2021 נבחר הפרויקט לאלבום השנה לשנת תשפ"א במצעד של גלגלצ ווואלה.
צו ראשון

החלק הראשון מתוך הפרויקט יצא לאור ב-9 בספטמבר 2020, בשם "צו השעה – צו ראשון".
צו ראשון > רשימת רצועות

| צו השעה – צו ראשון (דיסק 1)> מס' | צו השעה – צו ראשון (דיסק 1)> שם | צו השעה – צו ראשון (דיסק 1)> מבצע(ים) | צו השעה – צו ראשון (דיסק 1)> משך | צו השעה – צו ראשון (דיסק 1)>  | צו השעה – צו ראשון (דיסק 1)>  | צו השעה – צו ראשון (דיסק 1)>  | צו השעה – צו ראשון (דיסק 1)>  | צו השעה – צו ראשון (דיסק 1)>  | צו השעה – צו ראשון (דיסק 1)>  |
| --- | --- | --- | --- | --- | --- | --- | --- | --- | --- |
| 1. | אחלום לנצח  | פלד | 2:51 |  |  |  |  |  |  |
| 2. | אל נבקש (יש דברים נסתרים)  | ריטה | 3:25 |  |  |  |  |  |  |
| 3. | אני אדם פשוט  | ישי ומיכאל סוויסה מארחים את רועי כפרי | 3:13 |  |  |  |  |  |  |
| 4. | את חירותי  | ברי סחרוף | 3:29 |  |  |  |  |  |  |
| 5. | בך לא נוגע  | קרן פלס ואלון עדר | 3:38 |  |  |  |  |  |  |
| 6. | בלב אחד (סלאם עליכום)  | שרית חדד ונטע ברזילי | 2:41 |  |  |  |  |  |  |
| 7. | בראשית  | דיקלה וזהבה בן | 3:56 |  |  |  |  |  |  |
| 8. | גולם  | מאור כהן והמפשעות | 3:15 |  |  |  |  |  |  |
| 9. | דברים שרציתי לומר  | יסמין לוי ודויד ברוזה | 3:37 |  |  |  |  |  |  |
| 10. | דו # (דודיעז)  | אסף אמדורסקי והמסך הלבן | 3:31 |  |  |  |  |  |  |
| 11. | הביאו את הסתיו  | נגה ארז | 3:51 |  |  |  |  |  |  |
| 12. | היו לילות  | לולה מארש | 4:24 |  |  |  |  |  |  |
| 13. | הללויה  | חיים לוק ואנסמבל הפיוט של מכון בן צבי | 4:28 |  |  |  |  |  |  |
| 14. | ואלס להגנת הצומח  | ג'יין בורדו ואיה זהבי פייגלין | 7:15 |  |  |  |  |  |  |
| צו השעה – צו ראשון (דיסק 2)> מס' | צו השעה – צו ראשון (דיסק 2)> שם | צו השעה – צו ראשון (דיסק 2)> מבצע(ים) | צו השעה – צו ראשון (דיסק 2)> משך | צו השעה – צו ראשון (דיסק 2)>  | צו השעה – צו ראשון (דיסק 2)>  | צו השעה – צו ראשון (דיסק 2)>  | צו השעה – צו ראשון (דיסק 2)>  | צו השעה – צו ראשון (דיסק 2)>  | צו השעה – צו ראשון (דיסק 2)>  |
| --- | --- | --- | --- | --- | --- | --- | --- | --- | --- |
| 1. | חידה את לי  | דני סנדרסון | 3:42 |  |  |  |  |  |  |
| 2. | לא גומר ת'חודש  | ג'ימבו ג'יי ואורית טשומה | 3:01 |  |  |  |  |  |  |
| 3. | לילות של ירח מלא  | אמיר דדון | 3:32 |  |  |  |  |  |  |
| 4. | מה אתה בכלל יודע על אהבה  | אביב גפן | 3:39 |  |  |  |  |  |  |
| 5. | מסך עשן  | אתי אנקרי ומעיין ליניק | 4:15 |  |  |  |  |  |  |
| 6. | עד מתי אלוהיי  | נסרין קדרי | 4:24 |  |  |  |  |  |  |
| 7. | עובדים עלינו עבודה עברית  | הדג נחש | 3:07 |  |  |  |  |  |  |
| 8. | עורי עור  | ירדנה ארזי | 3:43 |  |  |  |  |  |  |
| 9. | קשר הירח  | מירי מסיקה | 3:50 |  |  |  |  |  |  |
| 10. | רקמה אנושית אחת  | ריף כהן ועטר מיינר | 3:04 |  |  |  |  |  |  |
| 11. | שדות שבעמק  | אביב גדג' ומאיה בלזיצמן | 4:45 |  |  |  |  |  |  |
| 12. | השיר על התוכי יוסי  | שולי רנד | 3:45 |  |  |  |  |  |  |
| 13. | שלח לי מלאך  | אביתר בנאי | 3:57 |  |  |  |  |  |  |
| 14. | שני חלקים בתוך השלם  | תומר יוסף ודניאל סאן קריאף | 3:22 |  |  |  |  |  |  |
| משך כולל: | משך כולל: | משך כולל: | 105:40 |  |  |  |  |  |  |
צו שני

החלק השני מתוך הפרויקט יצא לאור ב-27 באוקטובר 2020, בשם "צו השעה – צו שני".
צו שני > רשימת רצועות

| צו השעה – צו שני (דיסק 1)> מס' | צו השעה – צו שני (דיסק 1)> שם | צו השעה – צו שני (דיסק 1)> מבצע(ים) | צו השעה – צו שני (דיסק 1)> משך | צו השעה – צו שני (דיסק 1)>  | צו השעה – צו שני (דיסק 1)>  | צו השעה – צו שני (דיסק 1)>  | צו השעה – צו שני (דיסק 1)>  | צו השעה – צו שני (דיסק 1)>  | צו השעה – צו שני (דיסק 1)>  |
| --- | --- | --- | --- | --- | --- | --- | --- | --- | --- |
| 1. | אור הירח  | יסמין מועלם וטונה | 3:28 |  |  |  |  |  |  |
| 2. | אל תפחד  | רותם בר אור ודניאלה ספקטור | 4:57 |  |  |  |  |  |  |
| 3. | האיש שבקיר  | מרסדס בנד | 3:22 |  |  |  |  |  |  |
| 4. | הבל החן שקר היופי  | מאור אדרי | 2:27 |  |  |  |  |  |  |
| 5. | היו זמנים  | קרולינה ושי צברי | 3:19 |  |  |  |  |  |  |
| 6. | השקר  | שלומי שבן והקאמרטה הישראלית ירושלים | 4:21 |  |  |  |  |  |  |
| 7. | זה קורה  | ישי לוי ורבקה זהר | 4:00 |  |  |  |  |  |  |
| 8. | חמדת אבות 2  | רונה קינן והילה רוח | 4:09 |  |  |  |  |  |  |
| 9. | יכול להיות שזה נגמר  | תיקי דיין, חנה לסלאו, מיקי קם ורבקה מיכאלי | 4:14 |  |  |  |  |  |  |
| 10. | לשיר איתך  | שמעון בוסקילה ומארינה מקסימיליאן | 3:38 |  |  |  |  |  |  |
| צו השעה – צו שני (דיסק 2)> מס' | צו השעה – צו שני (דיסק 2)> שם | צו השעה – צו שני (דיסק 2)> מבצע(ים) | צו השעה – צו שני (דיסק 2)> משך | צו השעה – צו שני (דיסק 2)>  | צו השעה – צו שני (דיסק 2)>  | צו השעה – צו שני (דיסק 2)>  | צו השעה – צו שני (דיסק 2)>  | צו השעה – צו שני (דיסק 2)>  | צו השעה – צו שני (דיסק 2)>  |
| --- | --- | --- | --- | --- | --- | --- | --- | --- | --- |
| 1. | מה חשוב היום  | שפיטה ומוטי טקה | 3:10 |  |  |  |  |  |  |
| 2. | מפנה מקום  | התקווה 6 ועדן דרסו | 3:58 |  |  |  |  |  |  |
| 3. | מקהלה עליזה  | דנה אינטרנשיונל, שחר חסון ו-BEMET | 2:37 |  |  |  |  |  |  |
| 4. | ציפור מדבר  | עדן חסון | 3:51 |  |  |  |  |  |  |
| 5. | רק החיים  | אבנר גדסי | 4:00 |  |  |  |  |  |  |
| 6. | שיר דרך  | מיכה שטרית | 4:46 |  |  |  |  |  |  |
| 7. | שיר של אחרי מלחמה  | רוקפור ואילנית | 3:42 |  |  |  |  |  |  |
| 8. | שלום עליכם  | רבע לאפריקה ואסתר רדא | 3:34 |  |  |  |  |  |  |
| 9. | תחנה סופית  | ריקי גל ומוניקה סקס | 4:11 |  |  |  |  |  |  |
| 10. | תן לזמן ללכת  | עמיר בניון וכנסיית השכל | 3:08 |  |  |  |  |  |  |
| משך כולל: | משך כולל: | משך כולל: | 74:52 |  |  |  |  |  |  |
צו שלישי

החלק השלישי מתוך הפרויקט יצא לאור ב-22 בדצמבר 2020, בשם "'צו השעה – צו שלישי". בשונה מהחלקים הקודמים, חלק זה מורכב מדיסק אחד בלבד.